system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Cosma Brașoveanu.
assistant
Cosma Brașoveanu (n. 1935, Gura Humorului, Județul interbelic Câmpulung — 1981, București) a fost un actor român de radio, teatru, voce, televiziune și cinema din generația lui Florin Piersic.

Biografie

Educație, actor 
A absolvit Institutul de Artă Teatrală și Cinematografică din București (IATC), astăzi Universitatea Națională de Artă Teatrală și Cinematografică „Ion Luca Caragiale” din București.

În 1958 s-a înființat secția din Piatra Neamț a Teatrului de Stat din Bacău, cu absolvenți ai IATC, promoțiile 1957 și 1958, unde au fost repartizați Cosma Brașoveanu, Leopoldina Bălănuță, Florin Piersic, Virgil Marsellos, Dumitru Chesa, Atena Zahariade, Ica Matache și Zoe Muscan.

În 1960 a devenit actor al Teatrului Național din București.

Viață personală 
Timp de 18 ani, până la decesul său prematur, datorat unui al cincilea infarct de cord, a fost soțul scriitoarei Rodica Ojog-Brașoveanu.

Este înmormântat pe Aleea actorilor la Cimitirul Bellu.

Filmografie 
 Celebrul 702 (1962)
 Un film cu o fată fermecătoare (1967)
 Cosmin, fiul zimbrului (1968) (primul serial TV românesc)
 Păcală (1974)
 Eu, tu, și... Ovidiu (1978)
 Ciocolată cu alune (1979)

Cărți 
Cosma Brașoveanu a scris și câteva romane, unele republicate postum:
 Fuga, roman, 1978, col. Scorpionul, Editura Dacia, Cluj-Napoca
 Un martor incomod, Colecția Sfinx, Editura Militară, 1979; reeditare la Editura Nemira, Colecția Ora H, 2003
 Omul fără umbră, 2001, Editura Scriptum 2000
 Fiara, Editura Nemira, Colecția Ora H, 2003

Referințe și note

Bibliografie 
 Formula AS, nr. 369, 1999: Interviu cu Rodica Ojog-Brașoveanu luat de Corina Pavel
 

Nașteri în 1935
Actori români din secolul al XX-lea
Decese în București
Înmormântări în Cimitirul Bellu
Oameni din Gura Humorului
Oameni din județul interbelic Câmpulung
Români bucovineni
Scriitori români din secolul al XX-lea